b'\n_START_ARTICLE_\nKronos Quartet\n_START_PARAGRAPH_\nKronos Quartet on yhdysvaltalainen jousikvartetti. Sen perusti viulisti David Harrington Seattlessa vuonna 1973. Vuodesta 1977 kvartetin kotipaikka on ollut San Francisco. Sen pitk\xc3\xa4ik\xc3\xa4isimm\xc3\xa4ss\xc3\xa4 kokoonpanossa soittivat vuosina 1978\xe2\x80\x931999 Harringtonin lis\xc3\xa4ksi viulisti John Sherba, alttoviulisti Hank Dutt ja sellisti Joan Jeanrenaud. Joan Renaudin korvasi Jennifer Culp vuonna 1999, ja h\xc3\xa4nen tilalleen tuli puolestaan Jeffrey Zeigler vuonna 2005._NEWLINE_Kronos Quartet on erikoistunut 1900-luvun taidemusiikkiin ja nykymusiikkiin, mutta se on soittanut my\xc3\xb6s mm. jazzia, rockia ja kansanmusiikkia. Sille on s\xc3\xa4velletty yli 500 tilausteosta, ja silt\xc3\xa4 on julkaistu yli 40 levytyst\xc3\xa4. Tunnettuja kvartetin kanssa yhteisty\xc3\xb6t\xc3\xa4 tehneit\xc3\xa4 s\xc3\xa4velt\xc3\xa4ji\xc3\xa4 ovat muun muassa Terry Riley, Philip Glass ja Henryk G\xc3\xb3recki._NEWLINE_Kronos Quartet voitti Grammy-palkinnon parhaasta kamarimusiikkiesityksest\xc3\xa4 vuonna 2003.'